section_heading: Glazba i koreografija
paragraph_text: Glavni koreograf serije Glee je Zach Woodlee, a svaka epizoda sadržava pet do osam produkcijskih brojeva. Nakon što Murphy izabere pjesmu, P.J. Bloom bavi se problemom autorskih prava, a glazbeni producent Adam Anders upoznaje glumačku postavu s pjesmom. Pjesme izvode sami glumci, a Woodlee smišlja i kasnije vježba s glumcima samu koreografiju. Nakon toga glumci odlaze u studio snimiti pjesmu. Cijeli proces traje šest do osam tjedana prije početka snimanja epizode, a može završiti i dan prije početka snimanja. Snimanje svake epizode u prosjeku košta 3 milijuna dolara, a zbog zahtjevne koreografije ponekad se epizoda snima i do 10 punih dana.